Tepişteyo nêweş Kînyas Gulcano 59 serre yo ke Zîndanê Patnosî yê Tîpê L'yî de bi û 6 rojî verê cû amebi berdene bi Nêweşxaneyê Dursun Odabaşi yê Zanîngehê Yuzunci Yilî wefat kerd.
Gulcano ke serra 1993 de kewt zîndan 10 serrî  tede mend. Gulcan 1'ê Êlula 2018 de bi îddîaya 'hetkarîya rêxistine' amebi destbendkerdene û 6 serrî û 3 mengî ceza cirê ameybîe dayene. Gulcan 6 rojî verê cû seba kê bedenê ci enfeksîyon girewtibi, ame berdene bi nêweşxaney.Tepişteyo nêweşî vizêr şan nêweşxane de wefat kerd.
Rêxistina HDP'yî ya Wanî û parlamenterê HDP'yî zî ameyî verê nêweşxaneyî. Lajê ey Mehmet Gulcanî va: "Babîyê mi çend rey anjîyo bîyo. Zaf neweşîyê ci estbî. Dimayê amelîyatan bedenê ci enfeksîyon girewt. Seba ke babîyê ma zîndan de nêmano ma zaf muracat kerd. Babîyê mi 6 rojan tîya de koxuşê tepişteyan de mendo û kes pê ey eleqedar nêbi. Dimayê hîrê rojan doktor ame o berd bi beşê nêweşîya girane.''
